
Pasiuna 


Ang pagdayag sa “La ilaaha illallaah” (Walay Dios nga angay pagasimbahon gawas kang Allah) 
mao ang lig-on ug wala'y pagduha-duha nga basihan aron mahibal-an kon ang usa ka tawo, 
muslim ba o kafir (dili muslim). Kini ang pundasyon nga gisandigan sa Islam. Ang kahulugan sa 
kinabuhi, sa kalibutan, ug sa tawo magsugod gayod dinini. Kini usab ang basihan sa mensahe sa 
tanan nga mga Sugo sa Diyos, gikan kang Noah ngadto kang propeta Muhammad (maanaa 
kanila ang kalinaw). Ang Allah - ang Labaw nga Makakagahom, miingon, 


“Walay Propeta nga gipadala nga nauna kanimo (O Muhammad) nga wala namo 
nahatagan og pagpadayag nga: “Wala'y laing dios nga angay pagasimbahon gawas 
Kanako, busa simbaha Ako” 


(Qur'an 21:25) 


Gimugna sa Allah ang jinn ug ang tawo ug uban pang mga binuhat nga adunay katungdanan sa 
pagdeklara (ug pagsaksi) nga wala'y diyos nga angay simbahon gawas kang Allah. Busa, ang 
tanan dinhi sa kalibutan adunay natural nga pagpasakop ug pagsimba kang Allah nga mao ang 
Tag-iya sa tanan nga binuhat. Siya ang Labing makahitas-on ug Iya nahibal-an ang tanan nga 
mga butang. 


Ang pasabot sa “La ilaaha illallaah” 


(Wala'y diyos nga angay pagasimbahon gawas kang Allah) 


Ang pagdayag sa “La ilaaha illallaah” ( Walay Dios nga angay pagasimbahon gawas kang Allah) 
adunay duha ka pulong: Paglimud (o pagdumili) ug Pagpanghimatuod (o pagpanaksi). 


Kini nga pagpadayag nagpasabot sa hingpit nga pagsalikway, ug paglimod sa bisan kinsa 
o bisan unsa nga ginaila nga diyos gawas kang Allah. Ang mga anghel, mga propeta ug 
bisan ang mga idolo, ug ang mga sistema sa politika sa kalibotan dili mga dios . Wala 
silay katungod nga simbahon. Busa, kini nga paglimod wala magpasabot nga wala'y mga 
idolo nga gisimba ang tawo, apan ang pagdumili lamang sa kabalaan o pagkaginoo nga 
ginaangkon nila. 


Kini nga pagpadayag nagpakita ug nagpamatuod nga ang kabalaan ug pagkaginoo kang 
Allah lamang nakalambigit. Busa, Ang tawo kinahanglan magatoo nga ang Allah mao ra 
ang matuod nga Dios ug dili maghalad bisan unsang pagsimba sa bisan kinsa gawas 
kaniya. 


Ang pagsimba ug ritwal nga buluhaton, kinahanglan ihalad lamang sa Diyos nga adunay 
katungod niini. Ang matuod nga Diyos nga adunay katungod nga simbahon mao ra gayod ang 
usa ka Diyos nga nag-angkon sa mga Balaan nga mga kinaiya sa pagka-Diyos. Ang uban niini 
mao ang manga mosunud: 


1, 


2. 


3. 


Ang Pagkabalaan ug Pagka-inusara. Ang Allah mao ra ang matuod nga Dios nga wala’y 
kauban sa iyang mga diosnon nga kinaiya ug wala siyay kabahin sa iyang gingharian. 
Nag-inusara lamang siya. 


Ang pagka-Perpekto. Ang Allah wala'y kinahanglan sa bisan kinsa. Wala siya 
nanginahanglan og katabang, asawa o anak. 


Ang adunay Kusog sa pagbuhat sa tanan. Wala’y makababag sa Iyang kusog. Mahimo 
Niya ang tanan nga gusto nga wala’y kakapoy ug katabang. Kon gusto niya nga buhaton 
ang usa ka butang, moingon ra siya, "Mahitabo", ug kini mahitabo. 


4. Ang nagpabilin nga Buhi. Ang Allah walay katapusan tungod kay Siya dili mamatay, ug 
Siya mao ang Al Qayyoom. (Kanunay nga magpabilin nga buhi, walay panginahanglanon, 
ang saliganan sa tanan). 


5. Ang hingpit nga Pagkasayod. Ang Allah dili gayod makatulog. Kanunay Siya nagmata ug 
nakasayod. Ang pagduka ug pagkatulog dili mahimo kaniya. 


6. Ang bug-os nga Nagtag-iya. Ang tanang gimugna gitag-iyahan lamang sa Allah. 


7. Ang hingpit nga kinaadman. Ang kahibalo sa Allah naglangkob sa tibuok kalibotan, bisan 
ang usa ka hulmigas dili makalingkawas sa lyang kahibalo. Makita Niya ang natago ug 
nadayag, ang nangagi, karon ug ang umaabot. Nahibaloan Niya ang tanan bisan ang tago 
nga hunahuna sa tawo. 


8. Ang Halangdon ug Bantugan. Walay bisan kinsa o bisan unsa nga molabaw kang Allah, 
bisan sa Iyang Diwa ug kadako, ug bisan sa Iyang gahom. 


9. Ang Maloloy-on ug Manggihatagon. Ang Allah makatarunganon ug dili Niya silotan ang 
bisan kinsa nga inosente. Kundili, ginahigugma Niya ang Iyang mga ulipon ug ginapasaylo 
kadtong mga naghinulsol Kaniya. 


Busa, Siya nga nanag-angkon sa mga Balaan nga mga Kinaiyahan mao ang Usa nga angay nga 
simbahon. Ang Allah lamang ang nanag-iya sa mga nahisgot nga mga kinaiya. Siya ang Hari, ang 
Makagagahom sa Tanan, ang Maalamon ang bugtong nakahibalo sa mga makita ug dili makita, 
ang Maloloy-on ug labing Matinabangon. 


Hinggpit nga ang usa ka nag-angkon niining mga balaan nga kinaiya ang angay lamang nga 
Simbahon. Ang tanan mipaubos sa Iyang kahalangdon. Kini ang hinungdan nga ang pagpadayag 
sa "La ilaaha illaah" (wala'y Diyos nga angay pagasimbahon gawas kang Allah) naglambigit sa 
pagsalikway sa kabalaan sa tanan ug ang pagpanghimatuod nga ang pagkabalaan ug pagkadiyos 
alang lamang kang Allah, tungod kay Siya ra ang usa nga matuod nga Diyos. 


Ang Allah, nga layo sa bisan unsang kakulangon, mao ra ang Usa nga nag-angkon sa Balaan nga 
mga Kinaiya. Kini nga Pagkadiyos adunay katungod sa paghatag sa mga balaod. Gipatuman sa 
Allah ang mga balaod alang sa lyang mga binuhat. Busa, wala'y bisan kinsa ang makahimog 
balaod alang sa iyang kaugalingon o bisan alang sa uban nga dili uyon sa mga balaod sa Allah 
nga gihatag Niya sa Iyang mga Sugo. Wala’y bisan kinsa nga tawo ang mag-imbento og pamaagi 
sa pagsimba alang sa indibidwal o sa kinatibuk-an. Ug walay katungod ang bisan kinsa nga mag 
pataka ug sulit nga kini gitugot sa Diyos og kini ginadili sa Diyos nga walay basihan kundili iya 


lamang kaugalingong gusto,ni bisan kinsa ang mag balaod og silot nga sumala lamang sa iyang 
kaugalingon nga kabubut-on. Kini nga mga katungod sa Allah lamang. Kinsa man ang mo- 
angkon niining mga katungod , sapagkamatood iyang gibutang ang iyang kaugalingon isip usa ka 
diyos. Ug kinsa man ang mosunod kaniya giisip niya nga siya usa ka diyos puli sa Allah. 


Ang Allah-ang Makagagahum nag-ingon, nga ang mga Kristiyano gatuo sa ilang mga lider (pari) 
ug iskolar isip ilang ginoo gawas sa Allah. Tungod kay gisunod nila ang ilang mga ginadili nga 
gitugotan sa Allah. Ug ilang gisunod ang ilang mga pagtugot nga gidili sa Allah nga wala'y bisan 
unsang diyosnon nga pagtugot gikan Kaniya. 


Gihimo nila kini pagkahuman nila mahibal-an nga ang Allah mao ang tinuod nga Dios nga 
pagasimbahon, ug pagkahuman mahibal-an nga dawaton lamang sa Allah ang mga pagsimba 
nga Iyang gimando ug gipadayag sa Iyang mga Sinugo. 


Busa, kinahanglan mahibaloan nato ang mga insaktong pamaagi sa pagsimba aron mahimo 
lamang nato kini atobangan kang Allah. Kon ato na kining mahibaloan, ato gayod makaplagan 
nga ang tanan lya gimugna aron lamang Siya simbahon. Ang tawo isip usa ka gilalang sa Allah 
kinahanglan igahin ang iyang tibuok nga kinabuhi sa pagsimba lamang kang Allah. Kinahanglan 
mahibaloan niya nga ang mando sa Allah naglangkob sa tanan nga iyang pagkabuhaton. Mao 
nga ang tanan nga gitugotan nga mga butang nga iyang ginabuhat nga adunay tumong nga 
pagpaduol kang Allah,usa ka buhat nga pagsimba. 


Ang pagsimba usa ka halapad nga pulong nga naglangkob sa matag sulti ug buhat, dayag man o 
tago nga ginahigugma pag-ayo sa Allah. 


Pagkahuman nga mabasa ang mubo nga pagpatin-aw bahin sa pasabot sa pagdayag sa: "La 
ilaaha illallaah" (wala'y diyos nga simbahon gawas kang Allah) ug sa mga kinahanglanon niini, 
siguro ganahan na kamo nga isangyaw kini ug ipatuman ang mga kinahanglanon niini. Karon, 
unsa ang mga kinahanglanon sa pagsangyaw niini nga mahimong katungdanan sa kinsa man 
ang mudawat nga ipatuman kini? Ang mga kinahanglanon mao ang mosunud: 


1. Ang pagtuo nga ang Allah mao ang matuod nga Diyos ug ang pagsimba kinahanglan 
ipahinungod lamang Kaniya. Nag-inusara lamang Siya ug adunay perpekto ug hingpit nga 
mga kinaiya nga walay makatupong, ug layo sa tanan nga mga kakulang sama sa mga 
panginahanglanon sa asawa ug anak. 

2. Ang pagtuo nga ang Allah ang Magbubuhat sa tanan nga mga butang. Tagahatag sa 
kinabuhi ug kamatayon. Siya ang Tag-iya sa uniberso, ang nag-inusara nga Hari, ug ang 
nag- inusara nga adunay katungod nga magtakda og balaod. 

3. Ang pagtuo nga ang Allah adunay perpekto ug hingpit nga mga kinaiya, ug layo sa bisan 
unsang kakulangon sama sa gitudlo ni Propeta Muhammad (maaana kaniya ang 
kalinaw), sumala sa Qur'an ug Sunnah - ang duha ka basihan aron ato maila ang Allah. 
Kon si Propeta Muhammad (maanaa kaniya ang kalinaw) nag-ingon og bakak batok kang 


Allah,sa pagkamatuod silotan siya sa Allaah. Hinuon, gitabangan siya ni Allah pinaagi sa 
mga milagro nga nagpamatuod sa iyang pagkasinsero ug pagkasinsero sa pagpadayag sa 
mensahe sa iyang Ginoo. 


Ang Allaah miingon: 


“Kon nagsulti si Muhammad og usa ka sayop nga pulong bahin Kanamo (Allah), 
sapagkamatood hawiran Namo siya sa among tuo nga kamot ug Amo pagaputlon ang ugat sa 
iyang le-0g”. (Qur'an 69:44-46) 


4. Pagdawat, paghigugma ug pagtabang sa mga isigkamagtutuo. Ang Allah nagsulti: 
“Si Muhammad ang Sugo sa Allah, ug kadtong kauban niya mapig-oton sa mga dili 
magtutuo, ug (sa pikas nga bahin sila) maluluy-on sa matag usa” . (Qur'an 48:29) 


5. Pagdumili sa mga dili magtutuo ug pagpahilayo (sa kabubut-on) gikan kanila. Ang Allah 
nag-ingon: 


“Sapagkamatood, adunay maayo nga suwiranan alang kanimo gikan kang Abraham ug sa mga 
kauban niya sa kadtong giingon nila sa ilang mga kaliwatan: 'Sa tinuod, gawasnon kami gikan 
kaninyo ug gikan sa bisan unsang gisimba ninyo gawas sa Allah. Gisalikway namo kamo ug ang 
pag-away ug pagdumot nagsugod sa ato hangtod sa hangtod nga motoo ka sa Allah lamang.” 
(Qur'an 60:4) 


Ang among nahisgot mao ang pipila ka mga kinahanglanon sa pagpadayag sa "La ilaaha 
llallaah" (wala'y Diyos nga simbahon gawas kang Allah). Kini nga pagpasabot usa ka sinugdanan 
ug usa ka dalan ngadto sa Islam- labaw sa tanan kini usa ka pundasyon. Kinsa man ang 
magpadayag niini nga sinsero ug nagtuman sa mga kinahanglanon niini, sa pagkatinuod siya 
mosulod sa Paraiso, sa pagtugot sa Allah. Kon siya nakasala ug namatay sa wala pa siya 
naghinulsol, ang desisyon anaa sa Allah. Mahimo siyang mapasaylo o silotan sa Impiyerno ug 
makagawas gikan dinhi ug madawat sa Paraiso pagkahuman nga malimpyohan ang iyang mga 
sala. 


Kini nahisgot sa mga panultihon ni Propeta Muhammad (maanaa kaniya ang kalinaw) nga ang 
Sugo sa Allah nga si Musa o Moises (maanaa kaniya ang kalinaw) mihangyo kang Allah nga 
hatagan siya og usa ka espesyal nga klase sa pagsimba nga kinahanglan niya buhaton. Ug ang 
Allah misulti kaniya: "O Musa (Moises)! Ipadayag ang" La ilaaha illallaah "(wala'y Diyos nga 
simbahon gawas kang Allah). Si Musa miingon: "Ginoo ko! Tanan nga imong mga ulipon 
ginasulti kini". Aron ipakita ang kahinungdanon niining pulonga, Ang Allah miingon: "O Musa! 
Kon ang pito ka langit ug pito ka yuta ug ang tanan nga butang sulod niini, ibutang sa usa ka 
bahin sa timbangan, ug ang" La ilaaha illallaah "(wala'y diyos nga simbahon gawas kang Allaah) 
ibutang sa pikas nga bahin, mas bug-at pa kini kaysa langit ug yuta " 


Ang Propeta miingon: 
"Kinsa man ang mosulti sa" La illallaah "(wala'y diyos nga simbahon gawas kang Allah) sa 
dihang siya mamatay, siya pasudlon sa Paraiso". 


Ang pagpadayag sa "La ilaaha illallaah" (wala'y Diyos nga simbahon gawas kang Allah) 
kinahanglan ubanan sa pagbuhat sa mga mosunud nga mga balaod: 


1. Kahibalo. Kauban niini ang pag-ila sa Allah isip Usa ka Tinuod nga Dios nga Siya 
lamang ang kinahanglan simbahon ug isalikway ang tanan nga mga idolo nga bakak 
nga dili makahimo bisan unsang kaayuhan, ni makadaot. 

2. Kasiguroan. Ang Pagtuo kang Allah kinahanglan nga layo gikan sa bisan unsa nga 
pagduha-duha. 

3. Pagdawat. kinahanglan nga dawaton ang tanan nga pundasyon. 

Pagtugyan. Ang pagtuman sa mga balaod nga adunay pagpaubos ug kinabubut-on, 
uban ang kalipay nga ang Allah mao ang Iyang Ginoo, ug si Muhammad (maanaa 
kaniya ang kalinaw) ang Iyang Propeta ug Sinugo. 

5. Pagkamatinod-anon. Ang tanan nga mga kinahanglanon niini kinahanglan nga 
seryosohon. 

6. Pagkasensiro. Kinahanglan sensiro ang pagsimba kang Allah. 

7. Gugma. Higugmaa ang Allah-ang Bantugan lakip ang Iyang sinugo nga si 
Muhammad, ug ang mga nagahigugma ug nagasimba kang Allah. 


Isip katapusan, angay nga hinumduman nga ang matag usa kinahanglan mosunod sa mga 
mando sa Allah ug likayan ang Iyang mga ginadili. Ang pagkamasulundon kang Allah 
kinahanglan ubanan sa gugma alang Kaniya, nga gikahadlokan ang Iyang silot, ginahandom ang 
lyang ganti, ug ginapangayo ang Iyang pasaylo. Pagsunod sa mga pagtulun-an sa Iyang Propeta 
nga si Muhammad (maanaa kaniya ang kalinaw) nga ang ulahi sa mga Sugo sa Allah. Ang 
pagdawat sa shari'ah (mga balaod ug pamatasan sa pagtuo) nga nagwagtang sa tanan nga 
nangaging mga balaod ug relihiyosong seremonya. Ang iyang balaod milangkob sa labing maayo 
sa matag miaging Shari'ah. 


Ang mga nahisgot usa ka pagpatin-aw sa pasabot sa pagpadayag sa "La ilaaha illallaah" (wala'y 
diyos nga angay pagasimbahon gawas kang Allah), ug ang mga kinahanglanon nga balaod alang 
sa pagbuhat niini: I-ampo nako kang Allah nga 


kini mahimong mapuslanon, ug Panalanginan Niya ang Iyang Ulipon ug Sugo, ang atong Propeta 
nga si Muhammad, iyang pamilya, ug tanan niyang mga kauban. 


-OOO- 


